Banque de Madagascar

Ny Banque de Madagascar dia banky niorina tamin' ny taona 1925 ary izy no banky foibe namoaka vola taratasy tao amin' ny Clonie de Madagascar (Zanatanin' i Madagasikara). Nanomboka tamin' ny taona 1939 no nampiandraiketana azy ny fitantanana ny franc CFA aty amin' ny Ranomasimbe Indianina (Madagasikara, Kômôro, La Réunion), teo ambany fitarihan' ny Caisse centrale de la France d'outre-mer.

Tsy nampiasaina ny francs CFA raha tsy taorian' ny taona 1945. Tamin' ny taona 1946 dia nahazo ny sata hoe Territoire des Comores (Fizaràn-tanin' i Kômôro) ny Vondronosy Kômôro, fa i Madagasikara kosa dia nijanona teo amin' ny sata maha Colonie azy (izany hoe zanatany), ary niova anarana hoe Banque de Madagascar et des Comores ilay banky. Tamin' ny taona 1950 dia lasa nandraisan' ny tsy miankina sy ny fanjakana anjara (semi-public) ity banky ity, ary ny Territoire des Comores sy ny Colonie de Madagascar no tompon' ny petra-bola lehibe tao.

Nanomboka tamin' ny volana Mey 1962, taorian' ny fahaleovantenan' i Madagasikara, dia niforona ny ivon-toeram-pamoaham-bola malagasy, nitantana ny "franc malgache" vaovao, izay nanomboka nampiasaina tamin' ny 1 Jolay 1963. Nivoaka tamin' ny taona 1964 ny vola taratasy voalohany. Lasa Banque centrale de Madagascar (Banky Foiben' i Madagasikara) io banky io tamin' ny taona 1973.
vignette|Lelavola 100 francs - Kômôro, 1962
Tao Kômôro dia tsy namoaka vola intsony ilay banky tamin' ny 21 Desambra 1973, taorian' ny fitsapan-kevi-bahoaka izay nahazoan' ny antoko mpanohana ny fahaleovantena fandresena tamin' ny fifidianana. Tamin' ny 31 Desambra 1974, ny Institut d'émission des Comores dia natsangana ho masoivoho mizakatenan' ny Banque de France. Ny Banque centrale des Comores dia naorina tamin' ny taona 1980.

 Jereo koa 

 Tantaran' i Madagasikara
 Tantaran' i Kômôro
 Banky Foiben' i Madagasikara